Bosnia-Hercegovinas flagg. Størrelsesforhold: 5:3
Bosnia-Hercegovina fra 1992 til 1998
Sosialistrepublikken Bosnia-Hercegovinas flagg i Jugoslavia, fra 1945 til 1992
**Bosnia-Hercegovinas flagg** er Bosnia-Hercegovinas nasjonalflagg. Det ble etablert og innført 4. februar 1998, i tide til at det kunne benyttes ved Vinter-OL 1998 i Nagano. Flagget ble vedtatt og innført av høyrepresentanten for Bosnia-Hercegovina, Carlos Westendorp. Flagget ble innført av en utenlandsk institusjon, siden Bosnia-Hercegovinas folkevalgte ikke klarte å enes om et flagg som kunne erstatte landets første flagg.

Bakgrunn
--------

Bosnia-Hercegovinas første flagg fra 1992 var en hvit duk med våpenskjoldet til kong Tvrtko Kotromanić (1377–1391). Flagget var opprinnelig valgt som et nøytralt og samlende symbol som unngikk etniske eller nasjonale symboler, men ble under Bosnia-krigen 1992–1995 etter hvert knyttet til den bosnisk-muslimske siden.

Landets politikere startet derfor prosessen med å designe og innføre et nytt nasjonalflagg, men landets tre store folkegrupper (kroater, bosnjaker og serbere) klarte ikke å bli enige om et nytt flagg. I stedet måtte til slutt høyrepresentanten for Bosnia-Hercegovina, Carlos Westendorp, gripe inn og få presset gjennom et vedtak til nytt flagg.

Utseende
--------

Landets nåværende flagg ble innført 4. februar 1998 og har et mellomblått felt på høyre side, fulgt av et gult, rettvinklet triangel. Den resterende delen av flagget har samme mellomblå farge som feltet til høyre, med sju hele og to halve femtakkete, hvite stjerner langs triangelets hypotenus. 

Det gule triangelet er en forenklet utgave av landets geografiske form, mens de tre hjørnene symboliserer landets tre største folkegrupper: kroater, bosnjaker og serbere.

Den blå fargen og stjernene representerer Europa. Antallet stjerner skal være ubestemt, derav de halve stjernene lengst oppe og lengst nede. Fargene hvitt, blått og gult assosieres også ofte med nøytralitet og fred.

Referanser
----------

1. 1 2  «BBC News | Europe | New flag imposed on Bosnians». *news.bbc.co.uk*. Besøkt 18. august 2017.
2. 1 2  «Outside world chooses new flag for Bosnia». *The Independent* **(engelsk)**. 5. februar 1998. Besøkt 18. august 2017.
3. ↑  «Bosnia-Hercegovinas flagg og våpen – Store norske leksikon». *Store norske leksikon* **(norsk)**. Besøkt 18. august 2017.
4. 1 2  «The World Factbook — Central Intelligence Agency». *www.cia.gov* **(engelsk)**. Arkivert fra originalen 1. juli 2017. Besøkt 18. august 2017.

Se også
-------

* Bosnia-Hercegovina

Eksterne lenker
---------------

* Bosnia-Hercegovinas flagg på Vexilla Mundi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |

| * v
* d
* r
Europeiske flagg |
| --- |
| Selvstendige land | Albania **·** Andorra **·** Armenia **·** Aserbajdsjan **·** Belarus **·** Belgia **·** Bosnia-Hercegovina **·** Bulgaria **·** Danmark **·** Estland **·** Finland **·** Frankrike **·** Georgia **·** Hellas **·** Irland **·** Island **·** Italia **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Malta **·** Moldova **·** Monaco **·** Montenegro **·** Nederland **·** Nord-Makedonia **·** Norge **·** Polen **·** Portugal **·** Romania **·** Russland **·** San Marino **·** Serbia **·** Slovakia **·** Slovenia **·** Spania **·** Storbritannia **·** Sveits **·** Sverige **·** Tsjekkia **·** Tyrkia **·** Tyskland **·** Ukraina **·** Ungarn **·** Vatikanstaten **·** Østerrike |
| Territorier | Færøyene **·** Gibraltar **·** Guernsey **·** Jersey **·** Man **·** Åland |